CATL har 1.000-kilometers elbilbatteri klart næste år

Kinesiske CATL, der er verdens største batteriproducent, har netop præsenteret deres nye Qilin 3.0 elbilbatteri. Det vil kunne give bilerne en rækkevidde, der bryder 1.000 kilometers barrieren, samtidig med, at det kan oplades fra 10-80 procent på ti minutter. Loves det.

Batteriet vil blive masseproduceret og være klar til kunderne fra næste år. Blandt CATLs kunder er blandt andet Volkswagen og Tesla. Hovedparten af de kinesiske elbiler er også udrustet med batterier fra CATL, deriblandt bilerne fra NIO og Xpeng.

Det nye Qilin elbilbatteri har en imponerende energitæthed på 256 Wh/kg. Det er angiveligt 13 procent mere end Teslas nye superbatteri, der er baseret på de såkaldte 4680-celler. Qilin-cellerne har samme kemisammensætning og samme fysiske størrelse som 4680-cellerne, men kan altså rumme 13 procent mere energi.

Ifølge selskabet giver det en samlet forbedring i rækkevidde, hurtig opladning, sikkerhed, levetid, effektivitet og ydeevne ved lav temperatur.

https://youtu.be/jW7ByxNw34I

Fra præsentation af Qilin batteriet.

CATL fortæller, at varmeoverførselsområdet er firedoblet gennem sin nye overfladekølingsteknologi, som placerer vandkølingskomponenten, der traditionelt er placeret i bunden af cellen, mellem cellerne. Under ekstreme forhold kan cellerne køles ned hurtigt, hvilket effektivt blokerer for unormal varmeoverførsel mellem cellerne i det nye elbilbatteri.

CATL har 1.000-kilometers elbilbatteri klart næste år